hotchpotch/miracl-hf-unified huggingface dataset:
Live to Tell
Live to Tell on yhdysvaltalaisen poplaulajan Madonnan ensimmäinen singlejulkaisu hänen kolmannelta studioalbumiltaan "True Blue". Madonnan ja Patrick Leonardin tuottama single julkaistiin maailmanlaajuisesti 26. maaliskuuta 1986. Kappaletta käytettiin tunnusmusiikkina elokuvassa "Elossa todistamaan", jonka pääosaa esitti Madonnan tuolloinen aviomies Sean Penn.
Kesäkuussa 1986 "Live to Tell" saavutti Billboard-listalla ykkössijan ja Britannian singlelistan kakkossijan. Suomessa se nousi virallisen singlelistan sijalle 7.
Vuonna 2006 Madonna esitti "Confessions Tour" -konserttikiertueensa avausnumerossa kappaleen roikkuen korkealta peilipinnoitetulta ristiltä päässään orjantappurakruunu. Katolinen ja anglikaaninen kirkko tuomitsivat esityksen ja arvelivat sen johtuvan tähden ”lapsuudentraumoista”. Myöhemmin Madonna kertoi haastattelussa uskovansa, ettei Jeesus olisi pahastunut esityksestä, koska osa sen tuotosta meni AIDSin vastaiseen työhön.
Yleisilmailu
Yleisilmailu (engl. "General Aviation, GA") kattaa käsitteenä kaikki muut ilmailun toiminnot paitsi kaupallisen ilmakuljetuksen (engl. "Commercial Air Transport, CAT") eli liikenneilmailun ja valtion ilmailun (engl. "State Aviation").
Siviili-ilmailu voidaan jakaa myös kaupalliseen ilmakuljetukseen, ei-kaupalliseen lentotoimintaan ja kaupalliseen erityislentotoimintaan (engl. "Specialised operation, SPO") eli kaupalliseen lentotyöhön (engl. "Aerial Work, AW").
Kaupallista yleisilmailutoimintaa on seuraavilla aloilla :
Arvioidaan, että maailmassa on 320 000 yleisilmailulentokoneita, joilla lennetään yli 35 miljoonaa lentotuntia vuodessa (hieman yli sata tuntia konetta kohden vuodessa). Yhdysvalloissa on 600 000 yleisilmailulentäjää ja Ranskassa on 50 000. Näistä vain osa on aktiivisia lentäjiä. Monissa lentokerhoissa tyypillinen lentäväkin jäsen lentää vain muutamia tunteja vuodessa. Vuonna 2004 Suomen ilma-alusrekisterissä oli 510 yleisilmailun lentokonetta, joilla lennettiin yli 70 000 tuntia (alle 150 tuntia konetta kohden vuodessa). Vuonna 2005 niille tapahtui neljä suurempaa onnettomuutta.
Suomessa yleisilmailijoiden etua valvoo on Suomen Ilmailuliitto ry (SIL) ja Suomen Moottorilentäjien liitto AOPA Finland.
Kevytilmailu sai alkunsa 1960-luvulla liitimistä ja painopisteohjatuista moottoriliitimistä. Niistä kehittyi 1980-luvun loppua kohden ultrakevyt lentokone, joka oli harrastajien vastaus yleisilmailun kustannusten nousulle.
Vuonna 2014 Suomessa oli rekisteröitynä 318 ultrakevyttä lentokonetta. Ultrakevyiden lentäminen on saavuttanut purjelennon suosion. Vuoteen 2014 mennessä lupakirjoja on Suomessa myönnetty noin 1 400. Ultrakevyen koneen paino on alle 450 kilogrammaa. Sen lentämiseen oikeuttavaan lupakirjaan vaaditaan vähintään 48 tuntia teoriaopiskelua ja 25 lentotuntia. 2010-luvulla ultrakevyiden lentokoneiden onnettomuudet ovat lisääntyneet. Monet onnettomuuksista ovat johtuneet ohjaajan tekemästä virhearvioinnista.
Ilmailu syntyi 1900-luvun alussa kokeellisten lentokoneiden, toisin sanoen Experimental-lentokoneiden, rakentamisena. Kuitenkin harrasterakenteisten Experimental-lentokoneiden lentäminen oli muun muassa Yhdysvalloissa kiellettyä pitkään toisen maailmansodan jälkeen, aina 1970-luvun alkuun asti. Tämän jälkeen harrastus on kasvattanut suosiotaan kautta maailman.
S Club 7
S Club 7 (myöhemmin S Club, Paul Cattermolen lähdettyä yhtyeestä) oli brittiläinen vuosina 1999–2003 toiminut popyhtye. Yhtyeen kokosi sen managerina ollut Simon Fuller, joka tunnetaan myös Spice Girlsin managerina.
S Club 7:n suosio Britteinsaarilla perustui alun perin television komediasarjaan, joka perustui yhtyeen elämään ja jossa yhtyeen jäsenet esittivät itseään. Ohjelman nimi vaihtui tapahtumapaikan mukaan: "Miami 7", "LA 7", "Hollywood 7" ja viimeksi "Viva S Club" (Espanjassa). Jokaisessa jaksossa S Club 7 esitti yhden kappaleen silloiselta albumiltaan. Vuonna 2002 S Club 7 julkaisi clipin, missä ilmoitti, että aikoivat perustaa heille ns. jälkeläiset, mistä syntyi S Club 8.
Ryhmän jäsenet ovat tehneet myös elokuvan vuonna 2003. Elokuvan ohjasi Nigel Dick
Maarianhaminan lentoasema
Maarianhaminan lentoasema () on Ahvenanmaan ainoa kaupallisessa käytössä oleva lentoasema. Se sijaitsee Jomalan kunnassa kolme kilometriä Maarianhaminan keskustasta pohjoiseen. Vuonna 2016 lentoaseman kautta kulki 59 544 matkustajaa.
Lentoasemalla on yksi 1 903 metriä pitkä kiitotie (03/21). Kiitotiellä on ILS-mittarilähestymisjärjestelmä.
Lentoasema otettiin virallisesti käyttöön vuonna 1937, ja säännöllinen lentoliikenne alkoi vuonna 1940. Asema- ja lennonvarmistusrakennus, pysäköintialue ja lentoasemalle johtava tulotie valmistuivat 1960-luvulla.
Finavia valitsi Maarianhaminan lentoaseman vuoden lentoasemaksi 2009.
Lentoasemalla sattui vakava onnettomuus 8. marraskuuta 1963, kun Aeron reittilennolla ollut DC-3-lentokone putosi maahan lähestymisen aikana noin puolitoista kilometriä ennen kiitotien alkua. 22 ihmistä sai surmansa.
Brian Dunkleman
Brian James ""B Dawg"" Dunkleman (s. 25. syyskuuta 1971, Ellicottville, New York) on yhdysvaltalainen koomikko ja näyttelijä, joka juonsi ensimmäisellä kaudella American Idolissa Ryan Seacrestin kanssa. Toisesta kaudesta alkaen Ryan Seacrest on juontanut yksin American Idolia.
Max Lilja
Max Lilja (s. 27. lokakuuta 1975) on suomalainen muusikko. Hän on yksi Apocalyptica-yhtyeen perustajajäsenistä ja oli yhtyeen aktiivijäsen vuosina 1996-2001. Lilja on ollut Tarja Turusen studio- ja kiertuebändin jäsen vuodesta 2007 alkaen ja aktiivinen sellisti, joka on soittanut monien suomalaisten ja kansainvälisten artistien kanssa. Urallaan Lilja on soittanut satoja konsertteja yli 50 maassa. Vuonna 2013 hän julkaisi ensimmäisen soololevynsä, "Plays Electronica By One Cello", joka esittelee hänet säveltäjänä ja sähköistetyn sellon mestarina.
Liljan ensimmäinen instrumentti oli viulu, joka vaihtui selloon kahden vuoden soittamisen jälkeen. Nuorena soittamisen aloittanut Lilja opiskeli vuosina 1983-1984 Panu Saaren harjoitusoppilaana Sibelius-Akatemiassa, mikä johdosta hänet hyväksyttiin 1985 iästään huolimatta Sibelius-Akatemian nuorisokoulutukseen. Siellä hänen opettajiaan vuosina 1985-1993 olivat Hannu Kiiski, Kazimierz Michalic ja tohtori Raimo Sariola. Käymillään musiikkileireillä Lilja esitti sellometallia sellistiystäviensä kanssa. Vuonna 1993 Lilja hyväksyttiin Sibelius-Akatemiaan, jossa häntä opettivat Raimo Sariola ja professori Arto Noras. Vuosina 1994-1996 hän oli sinfoniaorkesteri Vivon soolosellisti ja 1995 Sibelius-Akatemian sinfoniaorkesterin soolosellisti. Ensimmäisen sellometallikeikkansa Lilja soitti vuonna 1995.
Berimbau
Berimbau on vanha afrikkalaisperäinen brasilialainen kielisoitin. Nykyisin sitä pääasiallisesti käytetään brasilialaisen capoeira-itsepuolustuslajin ja tanssin pääsoittimena, ja se on lajille varsin keskeinen elementti. Berimbaun voisi määritellä myös rytmisoittimeksi, sillä sen avulla ei varsinaisesti voi soittaa melodiaa, ainoastaan kolmesta perusäänestä koostuvia rytmejä.
Berimbauta voisi kuvailla lähinnä keskiajan jousen näköiseksi. Se koostuu rungosta (verga), kielestä (arame) ja pullokurpitsasta (cabaça). Runko on perinteisesti tehty beriba-puusta, mutta berimbaun runkoja tehdään myös muista puulajikkeista. Kieli on yleensä autorenkaista polttamalla saatavaa rautalankaa, mutta pianon/muun kielisoittimen kieliä voidaan myös käyttää berimbaun kielinä. Pullokurpitsa toimii soittimen kaikukoppana. Se on kuivattu ja koverrettu kalebassin hedelmä.
Lisäksi berimbauhun kuuluu lyömätikku (baqueta), helistin (caxixi) ja kolikko (dobrão) tai kivi (pedra).
Berimbauta pidellään pujottamalla toisen käden pikkusormi lenkin alta, joka pitelee cabaçaa soittimen rungossa kiinni. Näin soittimen koko paino on yhden sormen varassa, mikä yleensä aiheuttaa hankaluuksia ja sormen kivuliasta puutumista aloitteleville soittajille, mutta harjoittelun jälkeen ongelmat katoavat. Saman käden etusormen ja peukalon välissä pidetään kolikkoa tai kiveä, jonka avulla vaihdetaan ääntä, joka lähtee soittimesta kieltä lyötäessä.
Toisessa kädessä soittajalla on lyömätikku ja helistin.
Berimbaulla voi soittaa kolmea eri ääntä: matalaa, korkeaa ja särinää. Lisäksi liikuttamalla berimbauta eteen- ja taaksepäin soittajan palleasta, voidaan saadaan aikaan myös ns. wahwah-efekti ääneen. Esimerkiksi Íuna-rytmiä soitettaessa tämä tulee esille varsin selkeästi.
Matalassa äänessä kolikko tai kivi ei kosketa kieltä. Korkea ääni saadaan aikaan kiristämällä kieltä niin, että kolikko tai kivi painetaan kieltä vasten etusormella ja peukalolla työntämällä. Särinä-äänessä kolikko tai kivi asetetaan kevyesti koskettamaan kieltä ja kaikukoppa painetaan kiinni palleaan.
Lambretta (yhtye)
Lambretta oli ruotsalainen vuosina 1993-2005 toiminut pop-/rock-yhtye.
Lambretta perustettiin vuonna 1993 ja pian siihen liittyi yhtyeen tuleva keulahahmo, laulaja Linda Sundblad. Ennen tätä laulajana oli toiminut Anders Eliasson. Ensimmäisen albuminsa "Breakfastin" yhtye julkaisi 1999. Sundblad lähti soolouralle vuonna 2005, jolloin osa muista jäsenistä perusti Psych Onationin.
Elliott Yamin
Elliott Yamin (syntyjään Efraym Elliott Yamin, s. 20. heinäkuuta 1978 Los Angeles, Kalifornia) on yhdysvaltalainen laulaja, joka oli kolmas "American Idolin" viidennellä tuotantokaudella häviten ainoastaan voittajalle Taylor Hicksille ja toiseksi tulleelle Katherine McPheelle.
Yamin syntyi Kaliforniassa, mutta hänen ollessaan 11-vuotias perhe muutti Richmondiin, Virginiaan. Hänen isänsä on kotoisin Israelista ja äitinsä amerikanjuutalainen. Vanhemmat erosivat hänen nuoruusvuosinaan. Yaminin oikean korvan kuulo on alentunut 90 % ja hän sairastaa diabetesta.
Yaminin "American Idol" -taival alkoi Bostonin koelauluista. Hän pääsi jatkoon esittämällä Leon Russellin kappaleen ”A Song for You”, jonka hän lauloi myös myöhemmin finaaleissa.
Yamin laulaa lähinnä soulmusiikkia. Hän on maininnut suosikkiartisteikseen Alicia Keysin, Gwen Stefanin ja Usherin.
Semifinaalissa Yamin teki suuren vaikutuksen Simon Cowelliin ja tämä kehuikin häntä kaikkien aikojen potentiaalisesti parhaaksi mieslaulajaksi koko kilpailun historiassa.
Linda Sundblad
Linda Caroline Sundblad (s. 5. kesäkuuta 1981) on ruotsalainen laulaja, joka tuli tunnetuksi yhtyeestä Lambretta.
Sundblad vietti lapsuutensa Lidköpingissä Etelä-Ruotsissa ja liittyi Lambrettaan 15-vuotiaana. Tätä ennen yhtyeessä oli laulanut muutaman vuoden ajan Anders Eliasson. Sundblad erosi yhtyeestä 2005, jolloin sen toiminta lopetettiin.
Sundblad ehti julkaista Lambrettan kanssa kolme albumia. Ensimmäinen sooloalbumi ilmestyi 2006.
Beta Ursae Majoris
Beta Ursae Majoris (β UMa / β Ursae Majoris) eli Merak on tähti Ison Karhun tähtikuviossa. Se kuuluu kuvion tunnetuimpaan osaan "Otavaan". Se sijaitsee Otavan oikeassa alareunassa, "kattilan" alakulmassa. Merak näyttää suuntaa Pohjantähteen yhdessä sen yläpuolella olevan Dubhen kanssa.
Merakille on ympärillään Vegan ja Fomalhautin pölykiekkoja muistuttava kiekko, joka muistuttaa Saturnuksen rengasta, ja jonka lämpötila on muutama sata kelviniä.
Fox Broadcasting Company
Fox Broadcasting Company eli Fox on yhdysvaltalainen televisioyhtiö, jonka omistaa Fox Corporation. Fox on yksi Yhdysvaltojen neljästä suuresta televisioyhtiöstä. Vuosina 2004–2012 se oli 18–49-vuotiaiden ikäluokassa katsotuin kanava. Se oli myös koko Yhdysvaltain katsotuin kanava kaudella 2007–2008.
Foxin historia alkoi maaliskuussa 1985, jolloin Murdoch osti 50 prosentin osuuden 20th Century Foxin omistaneesta TCF Holdings -yhtiöstä. Toukokuussa Murdoch osti 1,55 miljardilla dollarilla kuusi isojen kaupunkien televisioasemaa, joista muodostetun "Fox Television Stations Groupin" näkyvyysalue kattoi 22 % yhdysvaltalaisista kotitalouksista. Loppuvuodesta Murdoch ilmoitti suunnittelevansa televisioyhtiötä, joka kilpailisi Yhdysvaltojen kolmen suuren (ABC, CBS ja NBC) kanssa. Kun Fox aloitti lähetykset 9. lokakuuta 1986, siihen oli liitetty 90 aiemmin itsenäistä televisioasemaa ja se näkyi 80 %:ssa yhdysvaltalaisista talouksista. Vuonna 2003 kattavuus oli 96,18 % kotitalouksista. HDTV-lähetykset Fox aloitti syyskuussa 2004.
Lokakuussa 1996 alkoivat kaapeliverkossa uutiskanava Fox News Channelin lähetykset. Talousuutisiin erikoistunut kaapelikanava Fox Business Network aloitti toimintansa lokakuussa 2007. Lastenkanava Fox Kids perustettiin 1990, mutta myytiin Disneylle 2002, jolloin kanavan nimeksi tuli Jetix. Urheilukanavat Fox Sports 1 ja Fox Sports 2 aloittivat elokuussa 2013.
Coal Chamber
Coal Chamber on vuonna 1994 perustettu kalifornialainen nu metal -yhtye Los Angelesista.
Roadrunner Recordsin Monte Conner ryhtyi yhtyeen tuottajaksi kuunneltuaan heidän ensimmäisen demonsa, "Locon", Ross Robinsonin kautta. Tuohon aikaan Robinson oli Coal Chamberin tuottaja. Vuonna 1996 Coal Chamber pääsi esiintymään Ozzfestille sekä vuoden 1997 paikkeilla Coal Chamber sai levytyssopimuksen ja he levyttivät esikoisalbuminsa "Coal Chamber". Aluksi myynti oli hidasta, mutta levy myi lopulta kultaa.
Seuraava albumi "Chamber Music" julkaistiin vuonna 1999. Musiikki oli hieman melodisempaa, mutta ei myynyt läheskään niin hyvin kuin edeltäjänsä. Dez, joka sattuu olemaan Ozzy Osbournen hyvä ystävä, pyysi tätä laulamaan kappaleessa "Shock The Monkey", joka on alkuperältään Peter Gabrielin kappale vuodelta 1982. Kappaleesta kuvattiin myös musiikkivideo.
Kiertueilla 2002–2003 basisti Rayna Fossia korvasi Nadja Peulen.
Vuonna 2002 julkaistu albumi "Dark Days" jäi Coal Chamberin viimeiseksi.
Vuonna 2003 Dez äänitti laulun ylijääneelle kappaleelle "Dramatic", joka oli jäänyt keskeneräiseksi vuoden 1997 nauhoituksista. Nimeksi tuli "Headstones And The Walking Dead". Kappale julkaistiin albumilla "Giving The Devil His Due" muiden julkaisemattomien kappaleiden, demojen ja remixien joukossa. Vuonna 2004 julkaistiin myös yhtyeen virallinen kokoelmalevy, "The Best of Coal Chamber".
Nykyään Dez laulaa yhtyeessä DevilDriver.
Coal Chamber kävi Suomessa vuonna 1998 Provinssirock-festivaaleilla.
Lokakuussa 2008 Meegs Rascon nousi lavalle esittämään Coal Chamber -kappaleen "Loco" yhdessä Dez Fafaran DevilDriver -yhtyeen kanssa. Dez Fafara on sanonut selvittäneensä pahasti tulehtuneet välit kitaristi Meegs Rasconin kanssa.
Vuonna 2011 Coal Chamber yhdistyi uudestaan ja esiintyi Australiassa. Vuonna 2015 he julkaisivat uuden albumin "Rivals".
DevilDriver
DevilDriver on Yhdysvaltojen Santa Barbarasta kotoisin oleva groove metal -vaikutteinen thrash metal -yhtye, joka on perustettu vuonna 2002. Tähän mennessä DevilDriver on julkaissut kuusi albumia, ja on saavuttanut jonkin verran suosiota Yhdysvalloissa.
Coal Chamberin laulaja Dez Fafara ei ollut tyytyväinen suunnasta, johon Coal Chamber oli musiikillisesti menossa ja tapasi baareissa ja grilleillä muusikkoja, joilla oli samanlainen musiikkimaku kuin hänellä itsellään. Fafara, kitaristit Evan Pitts ja Jeff Kendrick, basisti Jon Miller ja silloinen kitaristi John Boecklin perustivat yhtyeen nimeltä "Deathride". Nimi oli kuitenkin jo käytössä muutamilla yhtyeillä, joten se muutettiin muotoon DevilDriver, joka viittaa italialaisten noitien käyttämiin soittokelloihin, joilla pahoja henkiä ajettiin pois.
DevilDriven musiikkia on laajalti kuvailtu groove metallin ja melodisen death metallin yhdistelmäksi. Kaikki jäsenet ovat todenneet, että heihin on vaikuttanut usea musiikkityyli. Millerin vaikuttajiin sisältyvät Metallica, Opeth, Slayer ja In Flames, ja hän toteaa että moni yhtye joiden kanssa hän keikkailee on vaikuttanut hänen sanoittamiseensa. Fafara on kertonut vaikuttajikseen Johnny Cashin ja Motörheadin, todeten pitävänsä henkilöistä, jotka laulaa matalalla äänellä. Devildriverin jäsenet voi nähdä Machine Headin Elegies DVD:llä mainitsemassa Machine Headin vaikuttajakseen. Boecklinin pääinspiraatio tulla lyömäsoittajaksi tuli hänen kuuntelemistään bändeistä kuten Metallica, Primus ja Ministry.Entiset jäsenet
Clive Davis
Clive Davis (s. 4. huhtikuuta 1932 Brooklyn, Yhdysvallat) on yhdysvaltalainen Grammy-palkittu musiikkituottaja, levy-yhtiön johtaja, musiikkialan vaikuttaja ja Rock and Roll Hall of Famen jäsen.
Davis syntyi juutalaiseen perheeseen. Valmistuttuaan Harvardin oikeustieteellisestä vuonna 1956, hän toimi lakimiehenä New Yorkissa. Vuonna 1967 hänestä tuli Columbia Recordsin toimitusjohtaja, jonka seurauksenä hän solmi levytyssopimukset muun muassa Janis Joplinin, Laura Nyron, Santanan, Bruce Springsteenin, Billy Joelin ja Blood, Sweat and Tearsin kanssa. Edelleen 70-luvun alussa Davis solmi levytyssopimukset Iggy Popin, Earth, Wind & Firen sekä Aerosmithin kanssa
Dolby Theatre
Dolby Theatre, aiemmalta nimeltään Kodak Theatre, on Hollywood Boulevardin varrella Hollywoodissa sijaitseva teatteri, joka avattiin 9. marraskuuta 2001. Se toimii vuosittain Oscar-palkintojen jakotilaisuuden eli Oscar-gaalan pitopaikkana. Teatterissa on järjetty myös "American Idol" -kilpailun alkupään tuotantokausien finaaleja.
Vuonna 2012 teatterin nimi vaihtui Kodakista Dolbyksi nimeämisoikeuden alun perin ostaneen Eastman Kodakin jouduttua konkurssin partaalle. Dolby Laboratories hankki nimeämisoikeuden 20 vuodeksi. Samalla tehtiin yhtä pitkä sopimus myös Oscar-gaalan jatkumisesta teatterissa.
Liimanarina
Liimanarina on suomalainen folk-punk-yhtye. Yhtyeen nimi oli alun perin "Yhteiskunnallisesti puhtaat munat", mutta joku sanoi ettei nimi menisi läpi Amerikassa, jonka markkinoilla Liimanarina pääosin perustettiin. Tämän vuoksi nimi muutettiin pian muotoon "Nikki Sixx ja liimaustyöt". Kun Tarja Anarkia huomautti, että oli jo olemassa bändi nimeltä "Nikki Sixx" nimi muutettiin Liimanarinaksi.
Lewis Gilbert
Lewis Gilbert (6. maaliskuuta 1920 Lontoo, Iso-Britannia – 23. helmikuuta 2018 Monaco) oli brittiläinen elokuvaohjaaja, joka tunnetaan erityisesti Alfie- ja James Bond -elokuvistaan.
Gilbertin ura elokuvien parissa alkoi dokumenttielokuvien ohjaajana 1940-luvulla. Vuosien kuluessa hän pääsi ohjaamaan fiktioelokuvia, joiden suosio jäi kuitenkin varsin pieneksi. 1950-luvulla hänen uransa lähti selkeään nousuun, ja ensimmäisen nykyisin klassikon asemaa nauttivan elokuvansa hän sai valmiiksi vuonna 1966. "Alfie – naisten viettelijä" oli merkittävä taloudellinen menestys, joka on myöhemmin saanut jatko-osan ja uusintafilmauksen.
Gilbertin seuraava ohjaustyö oli vuonna 1967 "Elät vain kahdesti" ("You Live Only Twice"), joka oli jatkoa vuonna 1962 alkaneelle Britannian menestyneimmälle elokuvasarjalle. Elokuva tuotti maailmanlaajuisesti yli 111 miljoonaa dollaria, ja oli yksi ensimmäisistä "007"-elokuvista, joka ylitti 100 miljoonan dollarin rajan.
Lewis otti riskin ja lähti ohjaamaan Hollywoodiin saavutettuaan mainetta kotimaassaan. "Hurjat seikkailijat" ("The Adventurers", 1970), joka floppasi. Niinpä Gilbert palasi takaisin Britanniaan, ja ohjasi Golden Globe -ehdokkuuden saaneen "Ystävät"-elokuvan ("Friends", 1971), jonka jatko-osan "Paul and Michelle" hän ohjasi vuonna 1974.
"007 rakastettuni" ("The Spy Who Loved Me", 1977) ja "Kuuraketti" ("Moonraker", 1979) ovat viimeiset Gilbertin ohjaamat "007"-elokuvat. Ensimmäisenä mainittu sai peräti kolme Oscar-ehdokkuutta ja jälkimmäinenkin vielä yhden.
Gilbert piti useamman vuoden tauon ennen seuraavaa ohjaustaan "Tunnit Ritan kanssa" ("Educating Rita", 1983), jossa hän palasi yhteistyöhön "Alfien" pääosaa esittäneen Michael Cainen kanssa. Elokuva sai kolme Oscar-ehdokkuutta, muun muassa parhaasta mies- ja naispääosista. "Shirley Valentine" (1989) on tällä hetkellä viimeisin mestariteoksena pidetty Gilbertin ohjaus, joka sai kaksi Oscar-ehdokkuutta. "Stepataan pois" ("Stepping Out", 1991) oli kanadalais-yhdysvaltalainen musikaali, "Edbrook Hallin salaisuus" ("Haunted", 1995) yhdysvaltalais-brittiläinen kauhuelokuva ja viimeisin Gilbertin ohjauksista on draamakomedia "Hullut hautajaiset" ("Before You Go", 2002) , joka oli puhtaasti brittiläinen tuotanto.
Gilbertin uran suurimpina saavutuksina voidaan pitää kolmea Bond-elokuvaa ja hänelle ehdokkuuden parhaasta elokuvasta tuonutta "Alfieta".
Bo Bice
Harold John Elwin ”Bo” Bice, III. (s. 1. marraskuuta 1975 Huntsville, Alabama) on yhdysvaltalainen laulaja, joka tuli toiseksi "American Idolin" neljännellä tuotantokaudella häviten ainoastaan Carrie Underwoodille. Häneltä on julkaistu kilpailun jälkeen kolme albumia: "The Real Thing" (2005), "See the Light" (2007) ja "3" (2010).
Peter R. Hunt
Peter Roger Hunt (11. maaliskuuta 1925, Lontoo, Iso-Britannia — 14. elokuuta 2002, Santa Monica, Kalifornia, USA) oli elokuvaohjaaja ja -leikkaaja.
Huntin ura elokuvien parissa alkoi Britanniassa vuonna 1954 televisioelokuvan leikkaamisen myötä. Hän leikkasi useita elokuvatuotantoja ennen kuin leikkasi ensimmäisen "007"-elokuvan, "Salainen agentti 007 ja tohtori Non", vuonna 1962. "007"-elokuvia hän ohjasi vielä kaksi 1960-luvulla.
"007"-elokuvien leikkaamisen myötä hänen kykynsä huomattiin, ja hänet valittiin ohjaamaan George Lazenbyn tähdittämä "Hänen majesteettinsa salaisessa palveluksessa" ("On Her Majesty's Secret Service", 1969), joka oli hänen esikoisohjauksensa ja suuri hitti, vaikkakin jäi edellisten sarjan elokuvien varjoon, sillä pääosaan valittu Lazenby jakoi mielipiteet samaan tapaan kuin "Casino Royale" -elokuvaan 2000-luvulla valittu Daniel Craig. Kun Hunt ohjasi, leikkaajan toimi myöhemmin myös elokuvasarjan ohjaajaksi noussut John Glen.
Huntin seuraavaa elokuvaa saatiin odottaa aina vuoteen 1974 asti, kun "Gold" sai ensi-iltansa. Pääosassa nähtiin "007"-elokuvien James Bondina tunnettu Roger Moore. Elokuva sai Oscar-ehdokkuuden parhaasta musiikista. "Joka pirua kutsuu" ("Shout at the Devil", 1976) oli myös Mooren tähdittämä toimintaelokuva.
"Kuoleman ajojahti" ("Death Hunt", 1981) oli amerikkalaistuotantoa oleva elokuva, joka filmattiin talvimaisemien vuoksi Kanadassa. Pääosissa nähtiin Charles Bronson ja Lee Marvin. "Villihanhet 2" ("Wild Geese II", 1985) oli epäonnistunut jatko-osa Roger Mooren tähdittämälle esikoisosalle. Bronsonin kanssa yhteistyöhön Hunt palasi vielä elokuvan "Salamurhaaja" ("Assassination", 1987) myötä, missä lähes ikäloppu Bronson esitti presidentin henkivartijaa.
Televisioelokuvaksi tehty kauhujännäri "Piinaava painajainen" ("Eyes of a Witness", 1991) jäi Huntin viimeiseksi ohjaustyöksi.
Katharine McPhee
Katharine Hope McPhee (s. 25. maaliskuuta 1984 Los Angeles) on yhdysvaltalainen laulaja, lauluntekijä ja näyttelijä. McPhee sijoittui toiseksi "American Idolin" viidennellä tuotantokaudella vuonna 2006. Vuodesta 2014 lähtien hän on esittänyt Paige Dineeniä televisiosarjassa "Scorpion".
McPhee osallistui San Franciscon koelauluihin kappaleella "God Bless The Child". Tuomareista Randy Jackson sanoi, että McPheellä oli siihen mennessä paras ääni koko koelauluissa. Kilpailun finaalissa Kodak-teatterissa toukokuussa 2006 McPhee sijoittui toiseksi.
Sony BMG ilmoitti kesällä 2006 McPheen solmineen julkaisusopimuksen RCA Recordsin ja Simon Fullerin omistaman 19 Recordings Limitedin kanssa.
Kesäkuussa 2006 McPheen Idolissa esittämä ""Somewhere Over the Rainbow"" kappale julkaistiin RCA Recordsin kautta. Se nousi parhaimillaan Billboard Hot 100-listalla sijalle 12. McPhee oli mukana laulamassa Andrea Bocellin vuonna 2006 julkaistulla "Under the Desert Sky" –albumilla.
"Katharine McPhee" niminen esikoisalbumi julkaistiin vuoden 2007 tammikuussa.
Tammikuussa 2009 McPhee teki levytyssopimuksen Verve Forecast Recordsin kanssa.
McPhee teki ensimmäisen roolisuorituksen vuonna 2008 romanttisessa komediassa nimeltä The House Bunny. Hän on vieraillut televisiosarjoissa, kuten C.S.I. New York ja Community. Vuonna 2012 McPhee antoi äänensä Maggielle Family Guyn jaksossa "You Can't Do That on Television, Peter".
Vuonna 2014 McPhee sai pääroolin televisiosarjasta "Scorpion", jossa hän esittää Paige Dineeniä.
Hioke
Hioke on paperin valmistuksessa käytettävää massaa. Sitä valmistetaan puusta mekaanisesti jauhamalla eli kuiduttamalla ja hiomalla puupöllejä.
Hioketta valmistetaan tyypillisesti kuusesta, koska kuusen uuteainepitoisuus on mäntyä alhaisempi. Myös joitain nopeakasvuisia mäntylajikkeita, kuten montereynmäntyä ("Pinus radiata") voidaan käyttää hiokkeen valmistuksessa. Lehtipuista haapa on tyypillisin raaka-aine.
Valmistusmenetelmästä johtuen hioke sisältää selluloosaa, hemiselluloosaa ja ligniiniä samassa suhteessa kuin puu. Sellun valmistuksesta poiketen myös valkaisuvaiheessa pyritään säilyttämään ligniini, jotta massan saanto pysyisi korkeana. Tämän takia valkaisussa pyritään poistamaan ligniinin värillisyyttä aiheuttavat ryhmät. Tämän vuoksi vaaleuden pysyvyys ei ole hiokkeessa yhtä hyvä kuin sellussa. Saanto sen sijaan on erittäin korkea: 98,5 %.
Hioke sisältää muihin massoihin verrattuna vähän pitkiä kuituja ja paljon hienoainetta. Tästä syystä se parantaa paperin optisia ominaisuuksia, mutta ei anna yleensä riittävää lujuutta ilman pitkäkuituisen sellun lisäystä. Hioketta käytetään tyypillisesti SC-paperissa ja LWC pohjapaperissa.
Tuomenkehrääjäkoi
Tuomenkehrääjäkoi ("Yponomeuta evonymella") on perhonen, jonka toukat elävät tuomissa. Ne kehräävät tuomeen harsomaisen kudoksen, joka peittää lehtiä, oksia ja joskus koko puun. Toukat pystyvät syömään koko puun lehdettömäksi. Tästä puu selviytyy kuitenkin yleensä hyvin.
Aikuisella perhosella on puhtaan valkoiset etusiivet joissa on siiven suuntaisesti viisi epäsäännölistä riviä pieniä mustia pilkkuja. Takasiivet ovat tasaisen harmaanruskeat. Tuntosarvet ovat hieman etusiipiä lyhyemmät ja valkoisten poikkiviirujen kirjomat. Siipiväli 20–24 mm.
"Yponomeuta" -sukuun kuuluu kahdeksan Suomesta tavattua lajia, joista jossain määrin mainittavia tuhoja aiheuttavat myös pihlajankehrääjäkoi ("Yponomeuta padellus") ja omenankehrääjäkoi ("Yponomeuta malinellus"). Lajit muistuttavat ulkonäöltään huomattavasti tuomenkehrääjäkoita.
Tuomenkehrääjäkoin levinneisyys on palearktinen ulottuen Irlannista ja Iberian niemimaalta Skandinaviaan ja idässä edelleen Koreaan ja Japaniin saakka. Suomessa lajia tavataan koko maassa, mutta se harvinaistuu pohjoista kohti. Toukkia tavataan kesäkuussa. Aikuiset perhoset ovat lennossa yhtenä sukupolvena heinäkuun alusta elo-syyskuun vaihteeseen.
Tuomenkehrääjäkoita tavataan kaikkialla tuomia kasvavilla paikoilla. Toukat elävät suurina ryhminä erittämänsä seitin suojissa ja syövät puut runsaana esiintyessään jopa täysin lehdettömiksi. Tuomet selviävät yleensä tuhosta hyvin ja kasvattavat uudet lehdet myöhemmin kesällä. Jos huomattava tuho kuitenkin toistuu useita vuosia peräkkäin, puut saattavat kuolla. Kukin toukkaryhmä syö kaikki oksan lehdet ja lehtien loputtua ne siirtyvät jokkona uuteen oksaan. Täysikasvuiset toukat koteloituvat tiiviinä ryhminä seitin suojiin. Toukkien seittejä on tuomissa alku- ja keskikesällä ja loppukesällä koteloituneista toukista kuoriutuu aikuisia perhosia.
Naaras munii nuorille oksille noin 60 munan rykelmiä, joiden läpimitta on joitakin millimetrejä. Osa munista kuoriutuu jo syksyllä, mutta toukat eivät poistu munasta ennen kevättä. Yleensä muna on talvehtiva elämänvaihe.
Tuomenkehrääjäkoita voidaan torjua myrkyttämällä tai suihkuttamalla puut puhtaiksi vedellä. Euroopan alueella tuomenkehrääjäkoikantaa pitävät kurissa ainakin 34 eri parasitoidihyönteistä ja 15 muuta saalistajaa. Lajin torjumiseksi feromonipyydyksillä on olemassa myös kaupallisesti saatava feromoni.
Toukkien ensisijainen ravintokasvi on tuomi ("Prunus padus"), vähemmissä määrin myös myös muutamat muut ruusukasveihin kuuluvat puulajit.
Alfa Ceti
Alfa Ceti (α Cet / α Ceti) on Valaskalan tähdistön päätähti, myös nimeltään Menkar tai Menkab, joka tulee nimestä Al Minhar, "valaan nokka". Nimeä Mankar käytetään myös Lambda Cetistä.
Menkar on punainen jättiläistähti, joka on hyvin pitkällä kehityksessään, polttaa fuusioreaktiossa viimeisiä vetyjä keskustassaan tai ehkä alkanut polttaa heliumia. Tähden kirkkaus vaihtelee.
Greensboro
Greensboro on kaupunki Pohjois-Carolinassa, Yhdysvalloissa. Se on Piedmont Triadin suurin kaupunki. Aikavyöhyke on UTC-5. Greensborossa on useita kouluja, kuten Bennett College, Guilford College ja North Carolina Agricultural and Technical State University.
Oulujoen–Iijoen vesienhoitoalue
Oulujoen–Iijoen vesienhoitoalue koostuu 14 vesistöalueesta ja ulottuu 61 kunnan alueelle pääasiallisesti Pohjois-Pohjanmaan ja Kainuun maakunnissa. Alueeseen kuuluu myös osia muutamista Lapin, Keski-Pohjanmaan, Keski-Suomen, Pohjois-Savon ja Pohjois-Karjalan kunnista.
Jackson Guitars
Jackson on Grover Jacksonin vuonna 1982 perustama yhdysvaltalainen kitarayhtiö. Ensimmäinen "Jackson" kitara valmistui Randy Rhoadsille Grover Jacksonin omistamassa Charvel-guitars yrityksessä, jonka hän oli ostanut Wayne Charvelilta. Rhoadsille valmistunut kitara oli muodoltaan varsin radikaali v-malli ja koska Charvel-guitars oli jo saavuttanut jonkinlaista suosiota, päätti Grover Jackson nimetä Rhoadsille tehdyn kitaran itsensä mukaan Jacksoniksi, ettei mallin epäonnistuminen vaikuttaisi Charveleiden maineeseen. Jackson RR-mallista muodostui kuitenkin metallimuusikoiden klassikkokitara ja tämän vuoksi myös muut Jackson mallit ovat suosittuja metallimuusikoiden parissa.
Ensimmäiset vuodet Jackson-kitarat olivat kaikki custom-shop mallin mukaan vain tilauksesta rakennettuja ensin San Dimasin tehtaalla ja sitten 1987-eteenpäin Ontarion tehtaalla. 1990-1991 Jackson alkoi valmistaa suosituimpien malliensa halvempia versioita Japanissa. Näistä kalleimpia versioita pidetään laadultaan lähes Custom shop -mallien veroisina. Myöhemmin 90-luvulla Jackson alkoi myös valmistaa USA:ssa mallejaan sarjatuotantona, kalliden Custom shop -kitaroiden lisäksi.
Fender osti Jackson-yhtiön vuosina 2001-2002 muuttaen Custom shop -hinnoittelua sekä artistien sponsorointisopimuksia. Tämän spekuloidaan aiheuttaneen todella monien artistien kuten Dave Mustainen lähdön Jacksonin "tallista". Suosittuja Jacksonin malleja ovat muun muassa Jackson Randy Rhoads ja Jackson Kelly.
Jacksonin kitaroissa teräväkärkinen lapa on tavaramerkki.
Pornonäyttelijä Jenna Jameson on Jacksonin PR-henkilö.
Nadia Turner
Nadia Constance Turner (s. 11. tammikuuta 1977) on yhdysvaltalainen laulaja, joka oli kahdeksas American Idolin neljännellä tuotantokaudella. Hän on Miamista, Floridasta ja oli San Franciscon koelauluissa, jossa hänen sanottiin erottuvan massasta ja hän pääsi yksimielisesti jatkoon.
Kappa Velorum
Kappa Velorum (κ Vel / "'κ Velorum") on Suomessa näkymättömän eteläisen tähtitaivaan Purjeen tähtikuvion melko kirkas tähti. Kappa Velorumista käytetään joskus myös nimeä Markab, joka viittaa myös Alfa Pegasiin. On varsin tavallista, että jokin arabiankielinen nimi tarkoittaa useaa eri tähteä.
Kappa Velorum on kuuma, sinivalkoinen spektroskooppinen kaksoistähti, jonka komponentit kiertävät toisiaan 116,65 vuorokauden jaksolla. Pienemmän komponentin massa saattaa olla 1 auringon massaa, ja se on ehkä alle 1,1 AU:n päässä Kappa Velorum A:sta. Tähtijärjestelmä on voimakas röntgensäteilijä, ja Markab menettää miljardisosan massastaan tähtituulena.
Uskotaan, että Markabista tulee eteläinen napatähti noin 9 000 vuoden kuluttua, jolloin Maan prekessio on siirtänyt eteläisen taivaannavan Purjeen tähtikuvioon.
Epsilon Pegasi
Epsilon Pegasi (ε Peg / ε Pegasi) eli Enif on Pegasuksen tähtikuviossa sijaitseva melko kirkas tähti. Enif on oranssi, kirkas ylijättiläinen. Tämä tähti on vanha, sillä on vain muutama miljoona vuotta elinaikaa ennen kuin siitä tulee supernova tai valkea kääpiö. Tähden kirkkaus vaihtelee huomattavasti. Tähden massa on juuri sillä rajalla, ettei osata sanoa, tuleeko siitä supernova.
Tähden BC (bolometrinen korrektio) on -0,9.
Juanito (jalkapalloilija, 1976)
Juan Gutiérrez Moreno eli Juanito (s. 23. heinäkuuta 1976 Cádiz, Cádizin maakunta, Espanja) on espanjalainen jalkapalloilija, pelipaikaltaan keskuspuolustaja. Hän edustaa Espanjan Segunda Divisiónissa pelaavaa Valladolidia.
Espanjan maajoukkueessa Juanito on pelannut vuodesta 2002 lähtien. Hän oli mukana vuoden 2006 MM-kilpailuissa sekä vuosien 2004 ja 2008 EM-kilpailuissa, joista jälkimmäisessä Espanja voitti mestaruuden. Vuoden 2006 kilpailuissa hän teki voittomaalin 1–0 päättyneessä alkulohkon päätösottelussa Saudi-Arabiaa vastaan.
Turkish Airlines
Turkish Airlines () on vuonna 1933 perustettu Turkin kansallinen lentoyhtiö. Yhtiön kotikenttänä toimii Atatürkin kansainvälinen lentoasema Istanbulissa. Turkish Airlines on Manchester Unitedin, FC Barcelonan ja Helsingin IFK:n sponsori.
Turkish Airlines on valittu Euroopan parhaaksi lentoyhtiöksi vuosina 2011, 2012 ja 2013. Skytrax suoritti arvion 2012. Myös 2015 Turkish Ailines sai Skytraxin Passenger Choice Awardsin Euroopan parhaana lentoyhtiönä.
Ainakin Aasian lennoilla yhtiö käyttää perinteisiä metallisia ruokailuvälineitä liharuokien syömisen tukemiseksi: ne eivät taivu uuneissa lämmitetyissä liharuuissa, joiden tarjoilurasian kannessa on alumiininen folio. Turkish Airlinesin lusikka, haarukka ja veitsi eivät kuitenkaan ole perinteisen kovametallisia vaan lähinnä peltisiä. Yleensä 2010-luvulla eurooppalaisten lentoyhtiöiden ruokailuvälineet ovat muovisia, jotka saattavat taipua lämmitetyissä liharuuissa.
Yhtiö ilmoitti aloittavansa Airbus A330 -koneella lennot Helsinkiin. Nykyisin Turkish Airlines lentää reittiä Boeing 737- ja Airbus A321 -koneilla. Yhtiö lentää viikossa 14 vuoroa ja nyt kapasiteetti kasvaa noin 30%. Yhtiö ilmoitti avaavaansa reitin Rovaniemen lentoasemalle marraskuussa 2019.
Tammikuussa 2018
Turkish Airlines lentää 155 kohteeseen, joista 32 on kotimaan lentoja. Ankaraan se lentää 106 kertaa viikossa, Izmiriin lähes 100, Antalyaan 65 ja Adanaan 55 kertaa. Turkish Airlines omistaa Anadolujetin. Sen tärkeimmät kilpailijat ovat Atlasjet, Onur Air, Pegasus ja SunExpress.
Yhtiön solmukohta on Istanbulissa Atatürkin kansainvälinen lentoasema. Sen reittinä on myös Atlantin valtameri, jonka yli se lentää New Yorkiin, Chicagoon ja Los Angelesiin. Aasiaan se lentää suurimpiin kaupunkeihin, mm. Bangkokiin, Pekingiin, Hongkongiin, Karachiin, Mumbaihin, New Delhiin, Osakaan, Souliin, Shanghaihin, Singaporeen ja Tokioon.
14. lokakuuta 2008 Turkish Airlines esitti yhden maailman suurimmista kaupallisten lentokoneiden hankintatarjouksista. Suunnitelma, joka sittemmin siirtyi 17. joulukuuhun 2008, oli ostaa 105 konetta, joiden hinta on noin 6 miljardia dollaria. Näistä koneista 35 oli pitkän matkan ja 70 keskipitkän matkan koneita. Turkish Airlines tulee tilaamaan nämä lentokoneet Paris Air Fairissa.
Kenny Loggins
Kenny Loggins (syntyjään Kenneth Clark Loggins, s. 7. tammikuuta 1948, Everett, Washington) on yhdysvaltalainen laulaja-lauluntekijä. Hän on esimerkiksi tehnyt 1994 suositun nuorille tarkoitetun albumin, "Return to Pooh Corner". Hän onnistui 1970-luvulla vangitsemaan laulaja-lauluntekijä Jim Messinan huomion. Heistä tuli duo nimeltä Loggins ja Messina. Hänen ensimmäinen sooloalbuminsa oli "Celebrate Me Home".
Beta Pegasi
Beta Pegasi (β Peg / β Pegasi) eli Scheat on Pegasuksen tähtikuviossa sijaitseva tähti. 
Scheat on punainen jättiläistähti, jonka säde on 97 auringon sädettä ja kirkkaus 1500 aurinkoa. Monien punaisten jättiläisten tapaan tähdessä on epäsäännöllisiä valonvaihteluja, joiden
takia tähden kirkkaus vaihtelee välillä +2,31 - +2,74.
Alfa Cassiopeiae
Alfa Cassiopeiae (α Cas / α Cassiopeiae) eli Schedar on melko kirkas tähti Kassiopeian tähtikuviossa. Schedar kirjoitetaan eri tavoin, esimerkiksi Shedar, Shadar, Schedir, tai Shedir. Nimi schedar tulee Arabian kielen sanasta صدر şadr, "rinta", mikä viitanneen Kassiopeian W-muotoon, joka on kuin nainen sivulta (missä pullottaa rinta ja reisi). Schedar on oranssi jättiläistähti.
Sergio Badilla Castillo
Sergio Badilla Castillo (s. 30. marraskuuta 1947, Valparaíso, Chile) on chileläinen runoilija ja nykyrunouteen lukeutuvan transrealistisen suuntauksen luoja. Badillan runoissa on runsaasti pohjoismaisia vaikutteita; hänen tuotannostaan voi tunnistaa Edith Södergranin, Elmer Diktoniuksen, Paavo Haavikon, Pentti Saarikosken ja ruotsalaisten Gunnar Ekelöfin, Tomas Tranströmerin sekä Lars Gustafssonin vaikutteita.
Badilla on koulutukseltaan toimittaja ja sosiaaliantropologi. Maanpakolaisvuosinaan (1974–1993) hän asui Argentiinassa, Romaniassa ja sittemmin Ruotsissa, missä hän työskenteli toistakymmentä vuotta kulttuuritoimittajana Ruotsin Radiossa. Palattuaan maanpaosta Chileen vuonna 1993, Badilla Castillo on työskennellyt toimittajana ja tiedottajana, sekä viime vuodet yliopisto-opettajana.
Badilla julkaisi ensimmäisen runoteoksensa "Entre el cemento y el pasto" (Sementin ja ruohon välissä) vuonna 1973. Toinen kirja, novellikokoelma "Más abajo de mi rama" (Oksaani alempana) ilmestyi 1980 Boråsissa, Ruotsissa, ja sai kriitikoilta myönteisen vastaanoton.
Vuosien 1981 ja 1987 välillä Badilla julkaisi kolme pohjoismaisia vaikutteita saanutta runoteosta: "La morada del siglo" (Merkin majapaikka), "Cantonírico" (Oniirilaulu) ja "Reverberaciones de piedras acuáticas" (Vesikivien heijastumia). Hän sai myös aiheita mytologiasta, saduista ja legendoista. 80-luvulla Badilla käänsi ruotsalaista, suomalaista, englannin- , ranskan- ja latinankielistä runoutta espanjaksi.
Badillan runoja ilmestyi ruotsiksi ensimmäisessä chileläistä runoutta sisältävässä antologiassa "Bevingade Lejon" (Bonniers, 1991). Badillan runoja suomennetaan parhaillaan.
Paluu Chileen vuonna 1993 merkitsi lisääntyvää omaelämäkerrallista vaikutusta Badillan tuotannossa: "Saga Nórdica" (Pohjoismainen Saga) –runokirjassa runoilijan kieli on kokenut täydellisen muutoksen. Kotiinpaluun ensimmäiset vuodet olivat hapuilevaa ja haastavaa aikaa. Badilla sai myyttisistä viikinkitaruista legenda-aiheita runoihinsa. Hän loi myös yhteyden amerikkalaiseen tieteiskirjailijaan Rudy Ruckeriin ja ryhtyi tutkimaan paikka- ja aikasuhdetta.
Badillan uusimmassa tuotannossa, "La mirada temerosa del bastardo" (Äpärän pelokas katse), 2003 ja "Poemas transreales y algunos evangelios" (Transreealisia runoja ja joitain evankeliumeja), 2005, voi havaita pyrkimyksen muuttaa todellisuuden sfäärejä, jolloin tuloksena on lähes illuusiomaailma, jossa sanat, aika ja ulotteelliset muutokset ovat ratkaisevia lyyrisessä kehyksessä.
Badillan uusimmat runot ovat kuvitteellisia, monesti täynnä ajallisia siirtymiä ja välittömiä vaikutelmia kuvaillusta todellisuudesta, ja täynnä tavalliseen maailmaan kohdistuvaa ihailua. Niissä voi havaita Eteläisen Tyynenmeren maiseman vaikutuksen, joskin ympäristö jää vertauskuvalliseksi.
Aviavilsa
Aviavilsa (ICAO: LVR) on liettualainen rahtilentoyhtiö. Se perustettiin vuonna 1998 ja aloitti toimintansa 1999. Yhtiön kotikenttänä toimii Vilnan lentoasema.
Kesäkuussa 2011:
Croatia Airlines
Croatia Airlines on kroatialainen lentoyhtiö. Sillä on lentokohteita Kroatian lisäksi myös muualla Euroopassa. Sen päälentoasema ja päämaja sijaitsevat Zagrebissa.
Lentoyhtiö perustettiin 20. kesäkuuta 1989. Silloin sen nimi oli Zagal - Zagreb Airlines. Kroatian demokraattisten vaalien jälkeen vuonna 1990 sen nimi muutettiin Croatia Airlinesiksi.
18. marraskuuta 2004 Croatia Airlines liittyi Star Allianceen alueellisena jäsenenä.Vuonna 2018 Croatia Airlinesin laivasto koostuu seuraavista lentokoneista:
Piikkiön Palloseura
Piikkiön Palloseura (lyh. PiPS) on Länsi-Suomen läänissä, Kaarinan Piikkiössä toimiva jalkapalloseura. Seura on perustettu alun perin vuonna 1956 Harvaluodon Urheilijat -nimellä. Vuonna 2016 seura juhli 60-vuotistaivaltaan kasvattajaseurana. Kaudella 2017 PiPS pelaa Länsi-Suomen Nelosessa.
Seura perustettiin vuonna 1956 nimellä Harvaluodon Urheilijat. Harvaluoto on saari Piikkiön eteläosassa ja kuuluu muun Piikkiön tavoin nykyisin Kaarinaan. Vuonna 1968 seuran nimi muutettiin Piikkiön Palloseuraksi.
Piikkiön Palloseura on nykyisin jalkapallon erikoisseura. Piikkiön Palloseuran päätavoite on toimia kasvattajaseurana nuorille jalkapallosta innostuneille lapsille. Toimintaa johtaa puheenjohtaja Jari Villanen yhdessä johtokunnan kanssa.
Seura kuuluu Suomen Palloliiton Länsi-Suomen Piiriin. Seuraa edustaa jalkapallossa neljä miesten joukkuetta, 8 poikien ja neljä tyttöjen sekä kaksi naisten joukkuetta. Miesten edustusjoukkue pelaa 4. divisioonassa (2017). Lisenssipelaajia seuralla on yli 300.
Futsalissa edustusjoukkue pelaa Turun piirin Kakkosessa. PiPS:lla on myös Suomen kaikkien aikojen ensimmäinen Futsal-liigan maali hallussaan. Maali syntyi vuonna 1998 Piikkiön Liikuntahallissa Jussi Hirven jalasta, syöttäjä Jouko Litmanen. Paras sijoitus (vuoteen 2006 mennessä) on Futsal-liigassa kahdeksan parhaan joukkoon pääsy. Kaudella 2005–2006 joukkue sijoittui Futsal-ykkösen keskilohkossa kolmanneksi. Samalla kaudella PiPS:n Tero Tammenlaakso palkittiin Keskilohkon parhaana maalintekijänä kauden päättäneessä futsalgaalassa. Kakkosjoukkue pelaa Turun Piirin kolmannessa divisioonassa. Kaudella 2005–2006 Piikkiön Palloseura voitti lisäksi 4 Turun Piirin mestaruutta nuorten sekä ikämiesten sarjoissa yhteensä.
Jokavuotisiin toimintoihin seurassa kuuluu päiväkotifutis kunnan päiväkotien kanssa, kesäkuussa järjestettävä jalkapallokoulu 5–11-vuotiaille sekä heinäkuun kesäleiri seuran syntysijoilla Harvaluodossa.
Seura toimii "Kaikki pelaa" -projektin mukaan ja on avoin kaikille piikkiöläisille ikään ja sukupuoleen katsomatta.
PiPS:n kasvatteja ovat Kari Virtanen, Juha Virkki, Juha Herne ja Joni Vuorinen.
Louis De Geer (1587–1652)
Louis De Geer (17. marraskuuta 1587 Liège – 19. kesäkuuta 1652 Amsterdam) oli kauppias ja teollisuusmies, jota pidetään Ruotsin teollisuuden uranuurtajana.
De Geer toimi pankkiirina Amsterdamissa ja tutustui tehtävässään Ruotsin raaka-ainevaroihin. Hän osti Finnspångan rautatehtaan ja alkoi tehdä kauppaa Ruotsin kruunun kanssa. Vuonna 1627 hän muutti Norköpingiin Ruotsiin. Vuoteen 1631 asti hän toimi Ruotsin armeijan suurimpana hovihankkijana. De Geer siirsi aseiden valmistuksen suurelta osin Ruotsiin ja toi maahan tarkoitusta varten vallonialaisia seppiä ja kaivosmiehiä. Hän perusti maahan useita teollisuus- ja muita yrityksiä. Hänet määrättiin kruunun kivääritehtaiden sekä kuparin ja suolan kauppatoiminnan johtajaksi. Hänet aateloitiin 1641. Tanskan-sodan 1643–1645 aikana hän varusti omilla varoillaan 30 laivaa Ruotsin laivastolle. Hän oli mukana Ruotsin Afrikan-kauppakomppanian perustamisessa 1649.
Nokia 6630
Nokia 6630 on Nokian valmistama Series 60 -älypuhelin, joka julkistettiin marraskuussa 2004 seuraajaksi Nokia 6600- ja Nokia 6620-älypuhelimille. Puhelimen käyttöjärjestelmä on Symbian 8.0a. Laite tukee GSM:ää kolmella taajuudella (900, 1 800, 1 900 MHz). Lisäksi se tukee W-CDMA:ta (2 100 MHz) Nokian kolmantena laitteena Nokia 6650-prototyypin ja Nokia 7600-puhelimen jälkeen. Se tukee myös EDGE-pakettidatayhteyksiä.
Nokia 6630 oli ensimmäinen puhelin, joka tuki aidosti globaalia verkkovierailua; aikaisemmat GSM-puhelimet olivat kattaneet kaikki maat Japania lukuun ottamatta, mutta 6630-mallin 3G-tuen ansiosta puhelin toimi myös Japanissa.
Esiasennettuja ohjelmia ovat sähköpostiohjelma, rajoitettu web-selain ja Microsoft Office-tiedostonkatselin. MP3- ja AAC-äänitiedostoille on tuki täysilaatuisena (44,1 kHz, 16 bittiä, stereo) ja myyntipakkaus sisältää stereokuulokkeet handsfree-toiminnolla.
6630:ssa on 1,3 megapikselin (1 280 × 960) kamera. Puhelin pystyy tallentamaan videoleikkeitä 176 × 144 pikselin tarkkuudella käyttäen H.263-pakkausmenetelmää. Kuten 6600 ja 6620, 6630:ssa on Bluetooth-tuki ja 176 × 208-tarkkuuksinen TFT-näyttö, joka tukee 65 000 väriä. Laitteessa on DV-RS-MMC-muistikortti, jonka kapasiteetti on 32 tai 64 megatavua.
Puhelimen suoritin on ARM-arkkitehtuuriin perustuva ja sen kellotaajuus 220 MHz. Puhelimesta on myös saatavana Music Edition, joka sisältää 256 MB muistikortin, parannellun musiikkisoittimen, kuulokeadapterin (tuotenumero AD-15), tummanpunaiset värikuoret ja muistikortinlukijan.
Puhelin painaa 127 grammaa ja mitat ovat 110 mm × 60 mm × 21 mm.
6630-mallin seuraaja on Nokia 6680.
Heinkel He 111
Heinkel He 111 (lempinimeltään "Lapio") oli saksalainen, kaksimoottorinen ja yksitasoinen keskiraskas pommikone. Se oli Luftwaffen eniten käyttämä pommikone toisen maailmansodan alkupuolella. Koneen ensilento lennettiin 24. helmikuuta 1935, ja se esiintyi ensimmäisen kerran taistelukäytössä Espanjan sisällissodassa Condor-legioonan kalustona. Taistelussa Britanniasta kone kantoi päävastuun pommituksista. Konetyyppi oli hidas, joten sillä operoineet laivueet kärsivät suuria tappioita. Koneet siirrettiin vähitellen yöpommituksiin.
Konetta kuitenkin valmistettiin Saksassa vuoteen 1944 asti. Syynä tähän olivat vaikeudet Heinkel He 111:n seuraajaksi suunnitellun Heinkel He 177:n tuotannossa. Tuotantoversioiden lisäksi koneesta kehitettiin muun muassa erikoisversio He 111 Z ("Zwilling") yhdistämällä kaksi konetta siivistään toisiinsa. Z-versiota käytettiin Messerschmitt Me 321 -jättiläisliitokoneiden hinauksiin. Konetta valmistettiin myös Espanjassa 1950-luvulle asti. Viime vaiheessa espanjalaistekoiset koneet varustettiin Rolls-Royce Merlin -moottoreilla.
David Arkenstone
David Arkenstone (s. 1. heinäkuuta 1952 Chicago, Illinois, Yhdysvallat) on yhdysvaltalainen New Age -muusikko ja -säveltäjä, jonka musiikki on pääasiassa instrumentaalista. Hän on naimisissa muusikko Diane Arkenstonen kanssa. Heillä on kolme lasta, Quillon, Dashiell ja Valinor.
Muutettuaan Kaliforniaan 10-vuotiaana David Arkenstone soitti koulussa monissa yhtyeissä soittiminaan kitara tai piano. Vapaa-ajallaan hän pelasi myös baseballia. Collegessa hän opiskeli musiikkia, ja siellä hän perusti Arkenstone-nimisen progressiivista rockia soittovan yhtyeen. Sitten hän tutustui new age -säveltäjä Kitarōn musiikkiin ja vaikuttui siitä kovin. Hänen musiikkiinsa ovat myös vaikuttaneet kirjailijat kuten J. R. R. Tolkien ja Ian Fleming, yhtyeet kuten Emerson, Lake & Palmer, Deep Purple ja Yes sekä klassinen musiikki.
Arkenstone ryhtyi sooloartistiksi ja löysi oman tyylinsä new age -musiikin parista. Arkenstonen mukaan teknologia on auttanut häntä paljon: ”Teknologia on tuottanut ihmeellisiä välineitä musiikin tekemiseen. Tietokoneella pystyn täysin orkestroimaan kappaleeni ja hienosäätämään niitä.” Arkenstonen musiikki on pääasiassa instrumentaalista, mutta hän on säveltänyt myös laulettuja kappaleita. Hänen albuminsa, joissa on usein mukana musiikkia tukevaa taidetta tai tekstiä, ovat usein fantasiateemaisia. Hän on joillain albumeillaan tehnyt yhteistyötä tieteiskirjailija Mercedes Lackeyn kanssa. Arkenstone perusti vaimonsa Dianen kanssa oman levy-yhtiön Neo Pacifican. Oman musiikkinsa lisäksi he ovat julkaisseet yhtiön kautta Earth Tryben, Enaidin ja Marquis Ensemblen musiikkia.
Hän on myös säveltänyt musiikkia televisioon ja tietokonepeleihin. Kanavia, jotka ovat käyttäneet hänen musiikkiaan, ovat muun muassa History Channel, Discovery Channel ja NBC Sports. Hänen musiikkiaa löytyy tietokonepeleistä "World of Warcraft", "Lands of Lore 2" ja "3", "Blade Runner" ja "". Hän on myös säveltänyt musiikkia elokuvatrailereihin ja joitain hänen kappaleitaan on käytetty elokuvien ääniraidalla, ja lisäksi hän on säveltänyt musiikin lyhytelokuvaan "Prism"
Arkenstone on urallaan saanut kolme parhaan new age -albumin Grammy-ehdokkuutta, albumeista "In the Wake of the Wind" vuonna 1992, "Citizen of the World" vuonna 2000 ja "Atlantis" vuonna 2004.
Arkenstonea voisi kutsua multi-instrumentalistiksi, sillä hän soittaa albumeillaan busukia, mandoliinia, kitaraa, bassoa, harppua, selloa, huilua, syntetisaattoria, pianoa, sazia, tinapilliä, melodikaa ja panhuilua. Hän soittaa myös lyömäsoittimia ja hän on laulanut joissakin kappaleissaan.
Hän soittaa myös yhtyeessä nimeltä Troika, joka soittaa tyyliltään samankaltaista musiikkia kuin Arkenstonen soolotuotantokin. Arkenstone säveltää kaiken yhtyeen musiikin.
Arkenstone on juuri allekirjoittanut levytyssopimuksen Domo Recordsin kanssa, joka on ensimmäiseksi julkaissut uudelleen hänen "Echoes of Light and Shadow" -albuminsa vuonna 2010.
Tuomas Virkkunen
Tuomas Virkkunen (s. 1979) on pääasiassa jalkapalloon keskittynyt suomalainen urheiluselostaja, joka työskentelee C Morella.
Virkkunen on kotoisin Tampereelta, missä hän myös asuu. Juniorivuosinaan hän edusti jalkapallossa TPV:tä ja Ilvestä. Toimittajan uransa hän aloitti Voionmaan opiston radio- ja televisiolinjalla. Hän pääsi työharjoitteluun Sport FM:lle, mistä kehittyi lopulta pidempi työsuhde. Hän on selostanut jalkapalloa muun muassa Urheilukanavalla ja MTV Sportilla. Vuonna 2006 hän selosti jalkapallon maailmanmestaruuskilpailuiden alkulohko-otteluita Yleisradiolla. Virkkunen on selostanut myös autourheilua ja Ateenan olympialaisissa lento- ja koripalloa. Vuonna 2016 Valioliigan siirryttyä MTV:ltä Viasat Urheilulle, Virkkunen liittyi Viasatin selostajatiimiin. Vuonna 2018 hän jätti Viasatin ja palaa selostamaan MTV:n C More -maksukanaville Mestarien liigaa ja La Ligaa.
Urheilutoimittajain liitto valitsi Virkkusen vuoden 2008 urheilutoimittajaksi. "IS Urheilu" ja "Urheilulehti" ovat valinneet hänet Suomen parhaaksi jalkapalloselostajaksi.
Vuonna 2013 Urheilulehti nosti Virkkusen Suomen kaikkien aikojen selostajalistalla sijalle 4.